མ་ཚིག་གི་གྲངས་འབོར་ཉུང་བ།རིག་གནས་ཁག་གི་ཐ་སྙད་དང་དེ་བཞིན་སྐད་ཡིག་གི་ཐ་སྙད་ཅུང་ཆ་ཚང་བ་ཞིག་བསྡུ་སྒྲིག་དང་འབྲེལ།འགྲེལ་བཤད་གནད་ལ་ཐིངས་པ་ཡོད་པའི་ཚིག་མཛོད་ཅིག་ནི་བོད་སྐད་ཡིག་འཛིན་སྐྱོང་སྤེལ་གསུམ་བྱེད་པར་ཅི་བས་དགོས་མཁོ་ཆེ་བ་སྨོས་མ་དགོས་ཀྱང་།བོད་ཡིག་གི་ཚིག་མཛོད་ཁག་ལ་འགྲེལ་གཞིའི་མ་ཚིག་གི་ཐ་སྙད་འཐུས་ཚང་པོ་མེད་པ་དེ་རེེད།མདོ་དབུས་ཁམས་གསུམ་གྱི་མཁས་པ་གང་མང་གིས་མཉམ་རུབ་བྱས་ཏེ་རྩོམ་སྒྲིག་མཛད་པའི་བོད་རྒྱ་ཚིག་མཛོད་ཆེན་མོར་མཚོན་ན།མ་ཚིག་གི་ཐ་སྙད་ཁྲི་ལྔ་དང་སུམ་སྟོང་ཙམ་ལས་མེད་ཅིང།བསྟན་བཅོས་ཀྱི་ཚིག་དང་།མདོ་དབུས་ཁམས་གསུམ་གྱི་ཁ་སྐད་ཚད་ལྡན་གང་མང་བསྡུ་ཐུབ་མེད་ལ།བར་ལམ་གསར་བྱུང་གི་ཐ་སྙད་ཁག་དེ་བས་ཚུད་མེད་སྟབས།ང་ཚོའི་ཚིག་མཛོད་འདིའི་ནང་མ་ཚིག་འབུམ་གཅིག་དང་བདུན་སྟོང་བརྒྱ་དང་བཅུ་གསུམ་འགྲེལ་བཤད་དང་ཐ་སྙད་རེ་རེའི་འཇུག་དོན་ཁག་ཞིབ་གསལ་བཀོད་ཡོད་ལ།མུ་མཐུད་མ་ཚིག་ཚིག་ཇེ་མང་དང་འགྲེལ་བཤད་ཞིབ་ཚགས་ལ་འབད་བརྩོན་བྱེད་རྒྱུ་ཡིན།